Държавен вестник, бр. 86, 2025 г., стр. 165

БРОЙ  86	
Д Ъ Р Ж А В Е Н  В Е С Т Н И К 	
СТР.  165  
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Практическото обучение по професията „Моден дизайн“ се осъществява в специализирана 
учебна зала или ателие, оборудвано с необходимите инструменти, материали и визуални 
средства. Всеки обучаван разполага със самостоятелна работна маса за скициране и проектиране, 
съпроводена с ергономичен стол, като в помещението се осигурява достатъчно естествено и 
изкуствено осветление за работа с детайли. 
Залата включва помощно оборудване, като шкафове и етажерки за съхранение, табла и 
постери с примери за модни силуети, тъкани и етапи на разработване на модни идеи, албуми с 
модни тенденции и цветови таблици. Налични са и специализирани технически средства, като 
печатни рамки, сита за ситопечат, ракли за отпечатване, както и разнообразни нагледни 
материали – образци на тъкани и текстури, декоративни елементи, шаблони за скициране и 
конструиране, ножици, игли, куки, линии и кройки. 
Учебната база е допълнена с професионално оборудване за реализация на пълния цикъл по 
изработка на прототип на модно облекло. Включени са прави шевни машини, оверлози, гладачна 
маса с парогенератор, както и плот за кроене с инструменти – ножове, тежести, линийки, метри 
и помощни кройки. На разположение са манекени и бюстиета за проверка на обем, пропорции и 
линия при проектиране и сглобяване на изделието. Наличен е софтуер за създаване на кройки и 
принтер за разпечатване. 
Практическите дейности обхващат не само етапа на създаване на дигитално скициране и 
концептуално планиране, но и реално кроене, шиене, съединяване, декориране и завършване на 
модни изделия, в условия, максимално близки до производствената среда. Обучаемите 
преминават през всички основни фази – от идея до прототип – с цел придобиване на реални 
практически умения, съответстващи на съвременните професионални стандарти. 
Нормативните изисквания към учебната зала са в съответствие с дейностите, които ще се 
извършват в нея, с видовете технологични процеси, с ергономичните и естетичните изисквания. 
 
6. 
Изисквания към обучаващите 
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионални направления „Теория на изкуствата“ и „Изобразително изкуство“ от областта на 
висше образование „Изкуства“ от Класификатора на областите на висше образование и 
професионалните направления, приет с Постановление № 125 от 2002 г. на Министерския съвет 
(ДВ, бр. 64 от 2002 г.), съответстващи на професията. 
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без придобита 
професионална квалификация „учител“, ако са придобили съответната професионална 
квалификация при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности. 
5785